***Marcali Szociális és Egészségügyi Szolgáltató Központ***

***CSALÁD- ÉS GYERMEKJÓLÉTI KÖZPONT***

🖂 8700 Marcali, Dózsa Gy. u. 9. 🕿 85/311-102, 510-355

**Fax**: 85/510-355

**E-mail**: gyermekjoletszocialiskozpont.hu

**Tájékoztatás**

 **az óvodai és iskolai szociális segítő szolgáltatásról**

2018. szeptember 01-től minden óvodában és iskolában kötelező a szociális segítő szolgáltatás biztosítása a gyermekek védelméről és a gyámügyi igazgatásról szóló 1997. évi XXXI. törvény 40/A.§-a alapján. A szociális segítő szolgáltatás elsősorban megelőző tevékenység,a gyermekeknek, családjaiknak, igény szerint a pedagógusoknak, valamint a nevelő-oktató munkát segítő szakembereknek nyújt segítséget.

*Szolgáltatásai:*

* tanácsadás a szülőknek a gyermeknevelés és a családi élet más területein lévő problémák esetén, valamint a köznevelési intézményben jelentkező problémák kapcsán,
* információnyújtás az elérhető szolgáltatásokról, jogokról, a gyermekjóléti, gyermekvédelmi, szociális ellátórendszer működéséről, ügyintézésben való segítségnyújtás,
* egyéni tanácsadás a tanulók számára, a probléma megoldásában való segítségnyújtás,
* közvetítés a szülő és a pedagógus között, részvétel a pedagógus és a szülő közötti megbeszélésen,
* közvetítés különböző szolgáltatások eléréséhez,
* gyermek megfigyelése csoporthelyzetben pedagógus kérésére,
* részvétel az intézmény közösségi eseményein, szülői értekezleteken,
* elérhetőség biztosítása a szülők számára,
* együttműködés a köznevelési intézményben működő szülői szervezettel.

A szociális segítő a csoportvezetővel, osztályfőnökkel egyeztetve, a felmerülő szükségletek alapján prevenciós foglalkozásokat biztosít a csoportoknak, osztályoknak. A foglalkozások a gyermekek életkorához igazodóan az óvodai, osztályfőnöki munkához kapcsolódva valósulnak meg. A segítő részt vesz az intézmény közösségi eseményein is. A szociális segítő az általa önállóan szervezett programokról külön tájékoztatást nyújt az érintetteknek.

**A szociális segítőről:**

A szociális segítő felsőfokú végzettséggel rendelkező szakember, munkáltatója a Család- és Gyermekjóléti Központ.

A segítő elérhetősége, a fogadóóra helye, ideje a köznevelési intézmény faliújságjain és honlapján elérhető.

**Adatkezelés:**

A szociális segítő titoktartásra kötelezett, munkája során a szolgáltatást igénybe vevők adatait az adatvédelmi előírásoknak megfelelően kezeli. Az adatkezelési tájékoztató az intézmény honlapján ([www.szocialiskozpont.hu](http://www.szocialiskozpont.hu)), az Adatvédelem-Dokumentumtár menüpontban érhető el.

**Panaszjog:**

Amennyiben a szociális segítő munkájával kapcsolatosan panasz, kérdés merül fel, forduljon bizalommal a Család- és Gyermekjóléti Központ szakmai vezetőjéhez (Hámos Zsuzsanna), az intézmény igazgatójához (Hartal Katalin) vagy az ellátottjogi képviselőhöz.

Ellátottjogi képviselő: Benczéné Bogárdi Andrea, elérhetősége: 06-20/4899-576